Η πρώτη ομάδα είναι…
ΤΡΙΠΛΟ ΚΙΝΕΖΙΚΟ ΕΣΤΙΑΤΟΡΙΟ
Ίσως έχουμε μια ευκαιρία.
ΕΣΤΙΑΤΟΡΙΟ ΤΟΥ ΜΕΓΙΣΤΑΝΑ
Δεν είχα άγχος.
ΕΣΤΙΑΤΟΡΙΟ ΤΟΥ ΚΥΡΙΟΥ ΤΖΑΝΓΚ
Ναι, θα κερδίσουμε.
Στην πρώτη θέση είναι
η Ομάδα
Τσόι Χιουν-σοκ.
Όλοι στην ομάδα Τσόι Χιουν-σοκ επέζησαν.
Μπράβο.
1η ΘΕΣΗ ΠΩΛΗΣΕΙΣ: 4.774.000 ΓΟΥΟΝ
Μπράβο σε όλους.
-Τα πήγαμε τέλεια. -Μπράβο.
2η ΘΕΣΗ ΠΩΛΗΣΕΙΣ: 2.220.000 ΓΟΥΟΝ
3η ΘΕΣΗ ΠΩΛΗΣΕΙΣ: 1.498.100 ΓΟΥΟΝ
Στην αρχή, φαινόταν ότι ο σεφ Τσόι
αποφάσιζε μόνος του για το μενού και ενημέρωνε,
αλλά η συνεργασία σας ήταν καλύτερη από κάθε άλλης ομάδας
και καταφέραμε να δούμε ξεκάθαρα το στιλ του κάθε μέλους.
Η ιδέα σας ήταν τέλεια και ορίσατε καλή τιμή.
Είχατε μια σταθερότητα από την αρχή ως το τέλος.
Ήσασταν εξαιρετικοί στην Αποστολή Εστιατόριο.
Συγχαρητήρια.
-Ευχαριστώ. -Ευχαριστώ.
Μπορεί να στενοχωρήθηκα, αλλά αυτό σήμαινε ότι το σχέδιό τους πέτυχε.
Το σημαντικό σε μια στρατηγική είναι
η ικανότητα της ομάδας να την εκτελέσει.
Εγώ απλώς μας κατηύθυνα προς τη σωστή κατεύθυνση.
Αυτοί που αξίζουν συγχαρητήρια είναι οι συμπαίκτες μου.
Ήξερα ότι θα νικούσαμε.
ΟΜΑΔΑ ΤΣΟΪ ΧΙΟΥΝ-ΣΟΚ: ΟΛΟΙ ΕΠΙΒΙΩΝΟΥΝ
Τα πήγαμε πολύ καλά.
Ικανοποιήσαμε τους πελάτες μας.
Τώρα, απομένουν μόνο τέσσερις θέσεις
στο τραπέζι των επιζώντων για τους οκτώ καλύτερους.
ΕΠΙΛΕΧΘΗΚΑΝ ΟΙ 4 ΠΙΟ ΙΚΑΝΟΙ ΕΠΙΖΩΝΤΕΣ
Τώρα θα ανακοινώσουμε τους επιζώντες από τη δεύτερη και την τρίτη ομάδα.
Από τα εστιατόρια της δεύτερης και τρίτης θέσης,
ο πρώτος σεφ που επιβιώνει είναι…
Ξέρω ότι δεν θα προκρινόμασταν όλοι,
αλλά τρεις από εμάς είχαν πιθανότητες.
Ό,τι έγινε έγινε. Βάλαμε τα δυνατά μας κι είμαι περήφανος για την ομάδα μας.
Ο πρώτος σεφ που επιβιώνει είναι…
…η σεφ Τζουνγκ Τζι-σουν.
Είχαμε ήδη αποφασίσει να δώσουμε μια θέση στον σεφ
που ήταν υπεύθυνος για το πιο δημοφιλές πιάτο,
και ήταν το δικό της.
ΤΟ ΠΙΟ ΔΗΜΟΦΙΛΕΣ ΠΙΑΤΟ 39 ΜΕΡΙΔΕΣ "ΓΑΡΙΔΕΣ ΝΤΙΜ ΣΑΜ"
Το σημαντικό είναι να παρακολουθείς τις αντιδράσεις των πελατών,
όπως το να ελέγχεις αν έμειναν αποφάγια
από πιάτα που μαγείρεψα εγώ ή κάποιος άλλος.
Ήταν η πρώτη που το έκανε.
Οπότε έπρεπε να προχωρήσει.
Συγκινούμουν στη σκέψη όσων περάσαμε μαζί.
Κι επίσης ένιωθα άσχημα.
-Μπράβο. -Ευχαριστώ.
Ο επόμενος επιζών
για μία από τις τρεις εναπομείνασες θέσεις είναι…
ο Τριπλό Αστέρι.
Συγχαρητήρια.
Εντυπωσιαστήκαμε από τη σιωπηλή,
αλλά ισχυρή ηγετική ικανότητα που είδαμε στη διάρκεια της προετοιμασίας.
Σας βαθμολογήσαμε υψηλά, γιατί θεωρούμε σημαντικό ένας αρχηγός
να αναλαμβάνει την ευθύνη.
Ένιωθα άσχημα που δεν κατάφερα να οδηγήσω την ομάδα μου στη νίκη.
Ο επιζών
που θα πάρει τη μία από τις δύο θέσεις που μένουν
είναι αυτός που μας έδειξε ότι μπορεί
να κάνει ακριβώς αυτό που έπρεπε να κάνει
για να πάει καλά το εστιατόριό του.
Ο τρίτος που επιβιώνει είναι…
ο Νάπολι Μάτφια.
Συγχαρητήρια.
Ήμουν ο μικρότερος στην ομάδα μου,
οπότε…
Δεν πειράζει. Μην κλαις.
Τα πήγες καλά.
Μπορώ να πω κάτι εκ μέρους του;
Αυτή η δοκιμασία ήταν πολύ δύσκολη για μένα.
Δεν είμαι από δω, δεν ξέρω πώς είναι οι αγορές.
Δεν ξέρω τη γλώσσα ούτε πού κυμαίνονται οι τιμές.
Βασίστηκα πολύ πάνω του
και ήταν ένας εξαιρετικός συνεργάτης.
Όταν σκεφτόμουν τους άλλους τρεις,
ειδικά τις δύο σεφ δίπλα μου, που ήταν στην ηλικία της μητέρας μου,
δεν μπορούσα να σταματήσω να κλαίω.
Ήταν τιμή μου που δούλεψα μαζί σας.
-Μπράβο. -Συγχαρητήρια.
-Μπράβο. Συγχαρητήρια. -Συγχαρητήρια.
Ο σεφ Νάπολι Μάτφια τα πήγε πολύ καλά.
Χάρηκα πολύ που προκρίθηκε.
Ο τελευταίος επιζών
για την τελευταία θέση είναι…
ο σεφ Έντουαρντ Λι.
Συγχαρητήρια.
Σε βαθμολογήσαμε υψηλά
γιατί αυτό θα πει ιδανικός σεφ, αυτός που επικοινωνεί με τους πελάτες
και αλλάζει τα πιάτα, ώστε να ακολουθούν τις προτιμήσεις των πελατών.
Ήταν πολύ ιδιαίτερη εμπειρία για μένα να μαγειρέψω
με μεγαλύτερους και νεότερους σεφ και να έχω αυτήν την εμπειρία
με διαφορετικές γενιές.
Ευχαριστώ, σεφ.
-Έμαθα πολλά. -Θα είσαι εξαντλημένη.
ΛΙ ΓΙΟΥΝΓΚ-ΣΟΥΚ ΑΠΟΚΛΕΙΣΤΗΚΕ
-Πρέπει να πάω να μαγειρέψω. -Σωστά.
Για τα παιδιά στο σχολείο.
Ήσασταν πολύ καλές.
Δεν μετανιώνω.
Ήρθα ως εδώ κι έμαθα πολλά.
Ήταν τιμή μου.
Τώρα ξέρω ότι είμαι μια πετυχημένη γυναίκα.
Μπράβο.
-Έμαθα πολλά. -Τα πήγες καλά.
ΝΑΜ ΤΖΟΝΓΚ-ΣΟΚ ΑΠΟΚΛΕΙΣΤΗΚΕ
Έβαλα τα δυνατά μου και νιώθω καλά.
Γνώρισα εξαιρετικούς ανθρώπους εδώ και είμαι ευγνώμων γι' αυτό.
Και τώρα, οι οκτώ καλύτεροι που θα περάσουν στους ημιτελικούς.
Η ΓΑΣΤΡΟΝΟΜΙΚΗ ΠΑΛΗ ΤΩΝ ΤΑΞΕΩΝ
ΟΙ 8 ΚΑΛΥΤΕΡΟΙ
ΧΙΟΥΝ-ΣΟΚ, ΧΟ-ΤΖΟΥΝ, ΤΖΙ-ΣΟΥΝ, ΕΝΤΟΥΑΡΝΤ ΛΙ
ΤΡΙΠΛΟ ΑΣΤΕΡΙ, ΜΑΝΙΑΚΟΣ ΣΕΦ, ΘΕΙΑ ΟΜΑΚΑΣΕ, ΝΑΠΟΛΙ ΜΑΤΦΙΑ
Αυτοί οι οκτώ σεφ επιλέχθηκαν από μια ομάδα 100 σεφ.
Ειλικρινά, δεν υπάρχει κανείς ανάμεσά τους
που να μην αξίζει να είναι εδώ.
Τώρα,
θα σας παρουσιάσουμε τους οκτώ καλύτερους σεφ.
Ο αγαπημένος διάσημος σεφ της Κορέας,
ο ευγενικός και χαρισματικός αρχηγός,
ο Τσόι Χιουν-σοκ της ομάδας Λευκές Κουτάλες.
Η πολυετής εμπειρία του μιλάει από μόνη της.
Το γεγονός ότι ήταν ο αρχηγός μας έπαιξε καθοριστικό ρόλο στη νίκη μας.
Νομίζω ότι θα κερδίσω.
Ο δεύτερος επιζών των οκτώ κορυφαίων είναι…
Πού βρέθηκε αυτός ο τρελός;
Είναι όντως τρελός;
Έχεις δει τα μαχαίρια του; Τη μαγειρική του;
…ο σεφ που επέλεξαν οι υπόλοιποι ως πιθανότερο για τη νίκη,
ο Τριπλό Αστέρι της ομάδας Μαύρες Κουτάλες.
Έφτασα ως εδώ, οπότε μπορεί και να κερδίσω.
Τρίτη, η πρώτη διάσημη γυναίκα σεφ κινεζικής κουζίνας στην Κορέα,
η Τζουνγκ Τζι-σουν της ομάδας Λευκές Κουτάλες.
Η σεφ Τζουνγκ είναι μαχήτρια.
Είναι ανίκητη.
Έφτασα ως εδώ και θα αντέξω ως το τέλος.
Τέταρτος, ένας σεφ με πάθος για τη μαγειρική,
ο Μανιακός Σεφ της ομάδας Μαύρες Κουτάλες.
Θα αποδείξω γιατί με λένε Μανιακό και ότι τρελαίνομαι για τη μαγειρική.
Πέμπτη, η πρώτη Κορεάτισσα σεφ ομακάσε,
η Θεία Ομακάσε #1 της ομάδας Μαύρες Κουτάλες.
Η εμπειρία της είναι ασύγκριτη.
Έκτος, ο θρύλος της ιαπωνικής κουζίνας,
ο Τζανγκ Χο-τζουν της ομάδας Λευκές Κουτάλες.
Είμαι τόσο κοντά στη νίκη, που τη μυρίζω.
Η νίκη είναι δική μου αρκεί να κερδίσω τους άλλους επτά σεφ.
Έβδομος, ο ιδιοκτήτης
του πιο δημοφιλούς ιταλικού εστιατορίου στην Κορέα,
ο Νάπολι Μάτφια της ομάδας Μαύρες Κουτάλες.
Δεν με τρομάζει κανείς.
Μπορώ να τους νικήσω όλους.
Ο τελευταίος επιζών στους οκτώ καλύτερους.
Ένας από τους σεφ του Λευκού Οίκου,
ο Έντουαρντ Λι από την ομάδα Λευκές Κουτάλες.
Είναι ο νικητής του Iron Chef. Πρόκειται για μοναδικό κατόρθωμα.
Θα μπορούσε εύκολα να ξεχωρίσει.
Δεν αρκεί.
Πρέπει να συνεχίσουμε, να παλεύουμε, να μαγειρεύουμε
και να δείξω στους κριτές γιατί είμαι εδώ.
Από τους οκτώ επιζώντες που βρίσκονται εδώ τώρα,
ο αριθμός των επιζώντων που θα προχωρήσουν στον τελικό είναι…
Τι;
Πόσοι;
…μόνο
2.
-Δύο; -Δύο;
Μόνο δύο επιζώντες.
Λιγότεροι απ' ό,τι περίμενα.
Οι δύο καλύτεροι για τον τελικό
θα κριθούν μέσω δύο αποστολών.
Σ' αυτήν την αποστολή,
μόνο ένας σεφ θα βγει πρώτος από τους οκτώ
και θα περάσει αυτόματα στον τελικό.
Αποκλείεται.
Το θέμα της πρώτης αποστολής είναι
το Πιάτο της Ζωής σας.
Της ζωής μου;
Σ' αυτήν την αποστολή πρέπει να απεικονίσετε τη ζωή σας σε ένα πιάτο.
Ήμουν πάντα τόσο απασχολημένη, που δεν το έχω ξανασκεφτεί.
Θα βαθμολογήσουμε τις μαγειρικές τους ικανότητες,
αλλά το θέμα είναι πώς τα πιάτα τους θα συνδέονται με τη ζωή τους.
Όπως λένε "ανάσα ζωής".
Κάτι υπερβολικό θα λειτουργήσει αρνητικά για μένα,
επειδή αυτά πραγματικά τα μισώ.
Οι ομάδες μας δεν έχουν πλέον σημασία.
Θέλω να τους νικήσω με όπλο το πιάτο μου.
Τώρα που έφτασα ως εδώ, διψάω για νίκη.
Ένα είναι σίγουρο. Ο καλύτερος θα περάσει.
Τώρα,
θα ξεκινήσει η μάχη για το Πιάτο της Ζωής σας.
-Καλή τύχη! -Ευχαριστώ!
Ποιο πιάτο ορίζει τη ζωή σου;
-Έχω πάρα πολλά. -Πάρα πολλά;
Αν έπρεπε να διαγωνιστώ τώρα, θα δυσκολευόμουν να διαλέξω.
Ίσως ένα πιάτο που ήταν σημείο καμπής στη ζωή τους.
Ή μια οδυνηρή ανάμνηση.
-Όντως. -Και τα πιάτα φέρνουν τέτοιες αναμνήσεις.
Ή το καλύτερο πιάτο τους
που τους έκανε αυτό που είναι σήμερα.
Σήμερα βιώνουμε τη ζωή αυτών των οκτώ σεφ.
-Σαν να είμαστε μέρος της ζωής τους. -Σωστά.
Έχει ενδιαφέρον το γεγονός ότι ο Μανιακός Σεφ
και ο σεφ Τζανγκ Χο-τζουν
ξεκινούν με πολλά κρεμμύδια.
Κοιτάζονται κιόλας.
Τα κρεμμύδια είναι το βασικό υλικό του σημερινού μου πιάτου.
Είναι ένα πιάτο με γεύσεις πέρα από τη φαντασία,
οπότε οι κριτές θα το εκτιμήσουν.
Ας μην το παρακάνουμε.
Ήθελα να φτιάξω ένα πιάτο που να δείχνει ποιος είμαι πραγματικά,
με υλικά που μου ταιριάζουν.
Όταν ανακοίνωσαν το θέμα, σκέφτηκα αμέσως αυτό το πιάτο.
Το φτιάχνω εδώ και 20 χρόνια
και το έκανα και νωρίτερα σήμερα.
Δεν χρειάστηκε να το ξανασκεφτώ.
Θα φτιάξω ένα πιάτο
για τη ζωή μου στην Αμερική που ήταν η πιο δύσκολη
αλλά και ουσιαστική περίοδος στη ζωή μου, με έντονες εμπειρίες.
Διαθέτει ελάχιστα υλικά σε σχέση με τους άλλους.
Δεν έχει σχεδόν καθόλου υλικά.
Νομίζω ότι κάνει ένα απλό πιάτο.
Αχιβάδες και βούτυρο.
Ίσως φτιάχνει ζυμαρικά με αχιβάδες.
Εννοείς τα απλά ζυμαρικά βόνγκολε;
Ο Νάπολι Μάτφια δεν φημίζεται για τα ζυμαρικά του;
-Ζυμώνει. -Ναι.
Δεν είναι συνηθισμένη ζύμη.
Τα πιάτα τους μπορεί να έχουν ομοιότητες.
Ως σεφ με διάσημο εστιατόριο φρέσκων ζυμαρικών,
θέλω να δείξω πολλά.
Η σεφ Τζουνγκ Τζι-σουν φτιάχνει σίγουρα κινεζικό,
αλλά φιλετάρει την τσιπούρα.
-Την κάνει σασίμι. -Το βλέπω.
Είμαι η μόνη σεφ κινεζικής κουζίνας εδώ,
οπότε θέλω να δείξω ένα χαρακτηριστικό δείγμα.
Ο σεφ Έντουαρντ χρησιμοποιεί βραστήρα ρυζιού;
-Δεν αχνίζει; -Ναι, ρύζι είναι.
-Περίμενα να κάνει δυτική κουζίνα. -Περίεργο.
Θα φτιάξω μπιμπιμπάπ, αλλά ένα ιδιαίτερο μπιμπιμπάπ.
Δεν φαίνεται έτοιμο.
Ωραία.
Μ' αρέσει να τους βλέπω να μαγειρεύουν έτσι σοβαροί.
Τότε φαίνονται ωραίοι οι σεφ.
Σας απομένουν τρία λεπτά.
Ο χρόνος πέταξε.
Σας απομένει ένα λεπτό.
Η πρώτη αποστολή των ημιτελικών, η μάχη του Πιάτου της Ζωής σας
τελείωσε.
Τα πιάτα σας θα βαθμολογηθούν ένα ένα.
Σεφ Τζι-σουν, πήγαινε στο τραπέζι των κριτών.
Για να φτιάξω ένα πιάτο που καθόρισε τη ζωή μου,
ταξίδεψα στο παρελθόν και στο πιάτο
που με έκανε να ερωτευτώ την κινεζική κουζίνα.
Το πιάτο λέγεται σονγκσού γκιγιού.
Είναι ολόκληρο ψάρι τηγανητό
και λέγεται έτσι επειδή το σχήμα του θυμίζει σκίουρο.
Ο λόγος που το έφτιαξα είναι
επειδή ήταν ένα από τα πιάτα που ήταν ορόσημα για μένα
τότε που πάλευα για την καριέρα μου όταν ήμουν 20 χρονών.
Δεν ήταν συνηθισμένο να βλέπεις γυναίκα σεφ,
οπότε ήμουν πάντα μόνη κι αυτό μου ήταν δύσκολο.
Μετά πήγα στην Κίνα
και το πρώτο πιάτο που έμαθα ήταν το σονγκσού γκιγιού.
Με μάγεψε η λεπτότητα και η αίγλη του.
Διέφερε πολύ από τα κινεζικά πιάτα που έβλεπα στην Κορέα.
Ήξερα ότι θα γινόμουν καλύτερη σεφ, αν μάθαινα να κάνω κάτι τέτοιο.
Αυτό το πιάτο με κράτησε προσγειωμένη
κατά τη διάρκεια της καριέρας μου στην κινεζική κουζίνα.
Αυτό σημαίνει ότι δεν ξέρεις πού θα ήσουν,
αν δεν ήταν αυτό το πιάτο.
Δεν ξέρω καν αν θα μαγείρευα τώρα.
-Αλήθεια; -Ναι.
Επειδή ήμουν πάντα η μόνη γυναίκα σεφ στην κουζίνα
μαζί με πολλούς άντρες σεφ.
Η τεχνική ήταν αυτό που μου έδινε δύναμη.
Δεν χρειάζομαι πολλά εργαλεία.
-Ναι. -Μόνο ένα γουόκ, μια κουτάλα
κι ένα μαχαίρι για να φτιάξω όλα τα φανταχτερά πιάτα.
Ήμουν περήφανη γι' αυτό.
Δεν βλέπω την ώρα.
Θα δοκιμάσω κι εγώ.
Ανυπομονώ να το γευτώ.
Αυτό το πιάτο δεν είναι εύκολο στην παρασκευή του.
Η τσιπούρα μπορεί να σκληρύνει, αν δεν μαγειρευτεί καλά.
Τι έβαλες στη σάλτσα;
-Την άλλαξα λίγο. -Πώς;
Συνήθως χρησιμοποιούμε σάλτσα τσίλι,
αλλά εγώ έκαψα μερικές πιπεριές σε λάδι.
Τις έκανα σκόνη,
ανακάτεψα ντουμπαντζιάνγκ και κέτσαπ και τα έβρασα όλα μαζί.
Υπάρχει συγκεκριμένος λόγος
που έκανες κάτι διαφορετικό και όχι την παραδοσιακή σάλτσα;
Αυτό το πιάτο είναι συνήθως γλυκόξινο,
αλλά θεώρησα ότι ήθελε κάτι καυτερό
για να το φάει όλο όποιος το προτιμάει.
-Έτσι, έβρασα λίγη αλεσμένη πιπεριά τσίλι. -Κατάλαβα.
Ευχαριστούμε.
Μπράβο.
Κριτές,
συμπληρώστε τη βαθμολογία σας για τη σεφ Τζουνγκ Τζι-σουν.
Η ΒΑΘΜΟΛΟΓΙΑ ΚΥΜΑΙΝΕΤΑΙ ΑΠΟ 0 ΩΣ 100
ΟΙ ΚΡΙΤΕΣ ΒΑΘΜΟΛΟΓΟΥΝ ΞΕΧΩΡΙΣΤΑ
Ο ΣΕΦ ΜΕ ΤΟΥΣ ΠΕΡΙΣΣΟΤΕΡΟΥΣ ΒΑΘΜΟΥΣ ΠΡΟΚΡΙΝΕΤΑΙ ΠΡΩΤΟΣ ΣΤΟΝ ΤΕΛΙΚΟ
Ώρα να ανακοινώσουμε τη βαθμολογία της σεφ Τζουνγκ Τζι-σουν.
Παρακαλώ, αποκαλύψτε
τη βαθμολογία.
Ο κριτής Πάικ Τζονγκ-γουόν έδωσε 87 βαθμούς.
Ο κριτής Αν Σουνγκ-τζε έδωσε 82 βαθμούς.
Η σεφ Τζουνγκ Τζι-σουν πήρε συνολικά 169 βαθμούς.
Ειλικρινά,
πιστεύω ότι η σάλτσα έπρεπε να μπορέσει
να εξισορροπήσει καλύτερα τη μυρωδιά του ψαριού.
Δεν κάλυψες όσο θα μπορούσες τη μυρωδιά.
Μάλιστα.
Πάντως, ήταν καλή προσπάθεια.
Ευχαριστώ.
Μπράβο.
Απογοητεύτηκα. Ήθελα να το ξανακάνω.
Είμαι η μόνη σεφ κινεζικής κουζίνας που έμεινε,
οπότε έπρεπε να τα πάω καλύτερα.
Ήταν πολύ αυστηροί στη βαθμολογία.
Ανησυχούσα ότι το ταξίδι θα ήταν δύσκολο.
Μοιάζει με ντομάτα.
Σεφ Έντουαρντ Λι, πήγαινε στο τραπέζι των κριτών.
Είναι μακρύς ο δρόμος για τους κριτές.
Μερικές φορές σκέφτεσαι
"Περίμενε, θέλω να πάω πίσω και να αλλάξω κάτι".
Αλλά όταν αρχίσεις να περπατάς, πρέπει να φτάσεις μέχρι το τέλος.
Και πάμε να το κάνουμε.
Το πιάτο που καθορίζει τη ζωή μου
είναι ένα σύγχρονο μπιμπιμπάπ με τόνο και χαβιάρι.
Δεν είναι αυτό που φανταζόμουν.
-Εντελώς αναπάντεχο. -Σωστά.
Είμαι ο άνθρωπος μπιμπιμπάπ,
γιατί, όπως και το μπιμπιμπάπ,
έχω κι εγώ πολλές κουλτούρες μέσα μου.
Την κορεατική, την αμερικανική
και τις κουζίνες κι άλλων χωρών που έχω μελετήσει.
Για να είμαι ειλικρινής,
με δυσκόλεψε πολύ
η κορεατική ταυτότητά μου.
Είμαι Αμερικανός;
Ή μήπως είμαι Κορεάτης;
Όταν, όμως, εστιάζω στη μαγειρική,
αυτές οι σκέψεις χάνονται.
Χαλαρώνω και εργάζομαι σκληρά για να αναδείξω μία γεύση.
Αυτό είναι το πιο σημαντικό για μένα.
Αυτή η μία γεύση.
Όταν έχεις μπροστά σου ένα μπιμπιμπάπ,
διακρίνεις διαφορετικά υλικά και χρώματα.
Αλλά όταν το ανακατέψεις,
τότε δημιουργείται μια ενιαία γεύση.
Λατρεύω το μπιμπιμπάπ με πολλούς τρόπους.
Ήθελα να πάρω ένα τόσο κοινό πιάτο
και να το κάνω ξεχωριστό.
Φτιάχνω το ρύζι.
Όλα τα υλικά του μπιμπιμπάπ με το αυγό βρίσκονται μέσα.
Εγώ ήθελα να κάνω κάτι διαφορετικό,
οπότε το κάνω σαν μια μπάλα.
Το τηγανίζω
και το καλύπτω με ωμό τόνο.
Όταν κοιτάζω το μπιμπιμπάπ, βλέπω τον εαυτό μου.
Αντικατοπτρίζει τη ζωή και την ταυτότητά μου
ως Αμερικανοκορεάτη.
Είμαι ένα μπιμπιμπάπ.
Γι' αυτό το μπιμπιμπάπ καθορίζει τη ζωή μου.
ΜΠΙΜΠΙΜΠΑΠ ΜΕ ΤΟΝΟ
Το ανακατεύω για να το φάω;
-Όχι, το κόβετε. -Μάλιστα.
-Και μετά… -Αν δεν ανακατέψεις, δεν είναι μπιμπιμπάπ.
-Είναι το δικό μου μπιμπιμπάπ. -Εντάξει, κατάλαβα.
Θα το κόψω στη μέση.
Αλλά δεν είναι ανακατεμένο εσωτερικά.
-Το τηγάνισες κιόλας; -Ναι.
-Μάλλον το ανακάτεψε. -Φοβερό.
Η σάλτσα είναι εμπνευσμένη από τη σάλτσα τσογκοτσουτζάνγκ;
Ναι, από την τσογκοτσουτζάνγκ.
Μου αρέσει και η σκόνη από σπόρο περίλας,
οπότε τα ανακάτεψα για πιο έντονη γεύση.
Το τρώω με πιρούνι ή κουτάλι;
Να η ταυτότητα.
Καταλαβαίνω πόσο μπερδεμένος θα ήσουν
τώρα που το τρώω.
Θέλω να τους δείξω όχι μόνο τη γεύση,
αλλά και τι σημαίνει αυτό το φαγητό για μένα.
Σίγουρα δεν είναι το μπιμπιμπάπ που ξέραμε.
Έλεγα στον σεφ Αν
ότι θα έφτιαχνες μπολ ρυζιού με ωμό ψάρι.
-Αλλά δεν είναι κάτι τέτοιο. -Όχι, δεν είναι.
Είμαι κι εγώ από την Αμερική
και έχω ένα εστιατόριο εδώ.
Θα ήταν επικίνδυνο να προτείνουμε μια παραλλαγή ενός πιάτου,
ειδικά ενός πιάτου όπως το μπιμπιμπάπ, ενός εμβληματικού κορεατικού πιάτου.
Ακόμα και το παραμικρό λάθος μπορεί να καταστρέψει το πιάτο.
Πραγματικά ήθελα να διατηρήσω την ταυτότητα του μπιμπιμπάπ,
οπότε δεν ήθελα να ξεφύγω ιδιαίτερα.
Μου άρεσε πολύ.
Η γευσιγνωσία ολοκληρώθηκε.
Κριτές,
συμπληρώστε τη βαθμολογία σας για τον σεφ Έντουαρντ Λι.
Νομίζω ότι ήταν πολύ θετικοί και περίεργοι γι' αυτό που έφτιαξα.
Ώρα να ανακοινώσουμε τη βαθμολογία του σεφ Έντουαρντ Λι.
Παρακαλώ, αποκαλύψτε…
ΠΡΟΣΩΡΙΝΗ 1η ΘΕΣΗ ΤΖΟΥΝΓΚ ΤΖΙ-ΣΟΥΝ: 169 ΒΑΘΜΟΙ
Αποκαλύψτε τη βαθμολογία των κριτών.
Ο κριτής Πάικ Τζονγκ-γουόν έδωσε 97 βαθμούς.
Ο κριτής Αν Σουνγκ-τζε έδωσε 82 βαθμούς.
Ο σεφ Έντουαρντ Λι
συγκέντρωσε συνολικά 179 βαθμούς.
Ευχαριστώ.
ΠΡΟΣΩΡΙΝΗ 1η ΘΕΣΗ ΕΝΤΟΥΑΡΝΤ ΛΙ: 179 ΒΑΘΜΟΙ
Η σημερινή αποστολή είναι να μαγειρέψετε για τη ζωή σας.
Πρέπει να μας δείξετε γιατί μαγειρεύετε,
απεικονίζοντας τη ζωή σας στο πιάτο σας.
Εσύ μόλις το έκανες αυτό.
Φαντάστηκα ότι θα είχε τη γεύση του μπιμπιμπάπ που τρώει κάθε Κορεάτης,
αλλά αυτό μου άνοιξε νέους ορίζοντες για το μπιμπιμπάπ.
Το πιάτο αυτό μπορεί να αποτελέσει παράδειγμα
για την προώθηση του κορεατικού φαγητού και των ιστοριών μας στον κόσμο,
γι' αυτό σου έδωσα αυτήν τη βαθμολογία.
Συμφωνώ εν μέρει με τον κύριο Πάικ.
Η διαφορά στη βαθμολογία μας δεν ήταν εξαιτίας των γεύσεων.
Είχαμε διαφορετικές απόψεις.
Θα το καταλάβαινα αν έφτιαχνε μπολ ρυζιού με κάποια παραλλαγή.
Αλλά είπε ότι ήταν μπιμπιμπάπ.
Μπιμπιμπάπ σημαίνει ανακάτεμα ρυζιού.
Γιατί να το πει μπιμπιμπάπ, αφού χρειαζόταν μαχαίρι;
Αν το αποκαλεί απλά έτσι, σημαίνει και ότι είναι;
Κι αν η ταυτότητα αυτού του εμβληματικού κορεατικού πιάτου
διαστρεβλωθεί με κάποιον τρόπο;
Αυτό σκεφτόμουν όταν τον βαθμολογούσα.
Ο σεφ Έντουαρντ Λι είναι πρώτος με 179 βαθμούς.
Η βαθμολογία ήταν αναπάντεχη.
Με μπέρδεψε λίγο,
γιατί η διαφορά ανάμεσα στους δύο κριτές ήταν πολύ μεγάλη
και το 179 δεν είναι καλή βαθμολογία.
Γεια σας.
Πρώτα θα εξηγήσω γιατί επέλεξα αυτό το πιάτο ως καθοριστικό για τη ζωή μου.
Άνοιξα το εστιατόριό μου πριν από εννέα χρόνια, το 2015.
Τότε, ήμουν γεμάτος ελπίδες, αλλά δεν πήγε πολύ καλά.
Κόντευα να χάσω τα πάντα.
Έτσι, αναγκάστηκα να ψάξω για φθηνά, αλλά νόστιμα υλικά
και σκέφτηκα τα κρεμμύδια.
Από εκεί προέκυψε η σπεσιαλιτέ μου.
Ψήνω ένα κρεμμύδι στον φούρνο και μετά το ψήνω σε κάρβουνα
για να καεί εξωτερικά, αλλά να έχει υγρασία εσωτερικά.
Μετά χρησιμοποιώ ωμές πρασουλίδες
και τις τηγανίζω κι αυτές,
γιατί έχουν διαφορετικές υφές.
Αυτό το πιάτο έγινε δημοφιλές από στόμα σε στόμα,
και τώρα έχω εννιά εστιατόρια.
Κι όλα αυτά χάρη σ' αυτό το πιάτο.
Λέγεται κούρο ταμανέγκι,
που σημαίνει μαύρο κρεμμύδι.
Αυτό το πιάτο με καθόρισε.
Χάρη σ' αυτό το πιάτο είσαι τόσο πετυχημένος σήμερα;
Ναι, είναι το πιο δημοφιλές πιάτο στο εστιατόριό μου.
Τι να φάω πρώτα;
Πρέπει να τα φάτε όλα μαζί και τα τρία.
Τηγανητές πρασουλίδες, ωμές πρασουλίδες
και το ψητό κρεμμύδι.
Τα τρώτε με όση σάλτσα θέλετε.
Ήμουν σίγουρος για το πιάτο με τα κρεμμύδια.
-Είπες ότι είναι η σπεσιαλιτέ σου. -Ναι.
-Γι' αυτό το βρίσκεις μόνο στο Negi. -Σωστά.
Δεν ήταν εύκολο να το φτιάξω.
Το λάτρεψα.
-Μου άρεσε πολύ. -Ευχαριστώ.
Ώρα να ανακοινώσουμε τη βαθμολογία του σεφ Τζανγκ Χο-τζουν.
Παρακαλώ, αποκαλύψτε
τη βαθμολογία.
ΠΡΟΣΩΡΙΝΗ 1η ΘΕΣΗ ΕΝΤΟΥΑΡΝΤ ΛΙ: 179 ΒΑΘΜΟΙ
Ο σεφ Τζανγκ Χο-τζουν πήρε 91 βαθμούς από τον κριτή Πάικ Τζονγκ-γουόν
και 87 βαθμούς από τον Αν Σουνγκ-τζε,
σύνολο 178 βαθμούς.
ΠΡΟΣΩΡΙΝΗ 2η ΘΕΣΗ ΧΟ-ΤΖΟΥΝ: 178 ΒΑΘΜΟΙ
Χρησιμοποίησες ένα οικονομικό υλικό
και κατάφερες να αναδείξεις τη φυσική γλυκύτητα του κρεμμυδιού
που βγαίνει με το ψήσιμο.
Λογικό που το εστιατόριό σου εκτοξεύτηκε όταν βγήκε αυτό.
Το λάτρεψα.
-Ευχαριστώ. -Ευχαριστούμε για το πιάτο.
Κάθε πιάτο ξεκινά με την επιλογή των υλικών.
Το κρεμμύδι δεν είναι όσο νόστιμο περίμενα,
γι' αυτό σου έβαλα αυτόν τον βαθμό.
Έψησα υπερβολικά το κρεμμύδι,
το άφησα παραπάνω στον φούρνο, επειδή ανησυχούσα ότι δεν θα ψηθεί.
Ήταν λάθος.
Απλά σκεφτόμουν ποια θα ήταν η επόμενη αποστολή.
Κάθε μέρα κάνω χιλιάδες μερίδες νουντλς Άντονγκ,
αλλά είναι για τους πελάτες μου.
Δεν το έχω ξαναμαγειρέψει σε τέτοιο περιβάλλον
και είχα λίγο άγχος.
Αυτά είναι νουντλς Άντονγκ, μαγειρεμένα με πράσινα λαχανικά
που είναι η εποχή τους.
Νόμιζα ότι δεν θα έφταναν μόνο τα νουντλς, οπότε έφτιαξα και ρύζι κεχρί.
Έφτιαξα και τηγανίτες με λάχανο και γκοτζόρι, κίμτσι, ως συνοδευτικά.
ΧΕΙΡΟΠΟΙΗΤΑ ΝΟΥΝΤΛΣ, ΤΗΓΑΝΙΤΕΣ, ΡΥΖΙ, ΓΚΟΤΖΟΡΙ
Θέλω να το φάω αυτό.
Η ιστορία πίσω από τα νουντλς είναι…
Η οικογένειά μας ήταν πολύ εύπορη όταν ήμουν μικρή,
αλλά η επιχείρηση του πατέρα μου φαλίρισε ξαφνικά
και χάσαμε τα πάντα.
Εξαιτίας του σοκ, ο πατέρας μου έπαθε εγκεφαλική αιμορραγία
και έμεινε παραπληγικός.
Έτσι, η μητέρα μου άρχισε να πουλάει νουντλς
στην αγορά για να μπορεί να μας παρέχει τα αναγκαία.
Τα σιχαινόμουν τα νουντλς που τρώγαμε όταν πήγαινα σχολείο,
γιατί μου θύμιζαν τη φτώχεια μας.
Μάλλον γι' αυτό τα μισούσα τόσο πολύ.
Αργότερα η μητέρα μου έπρεπε να χειρουργηθεί και στα δύο μάτια
επειδή είχε διαβήτη,
οπότε έπρεπε να μάθω να φτιάχνω νουντλς.
Αναγκαστικά έπρεπε να αναλάβω τη δουλειά της.
Έτσι, ανέλαβα τη δουλειά,
παντρεύτηκα και έκανα παιδιά.
Μετά αγοράσαμε χώρο στην αγορά
για να επεκτείνουμε την επιχείρηση
και τώρα μπορούμε να φροντίζουμε και τους δύο γονείς μας,
να αγοράζουμε φαγητό και πράγματα για τα παιδιά μας
και να επιβιώνουμε χάρη στα νουντλς.
Τα νουντλς που μισούσα τόσο πολύ έχουν γίνει ο σωτήρας μου.
Αυτό το πιάτο
είναι ένα θαύμα και το πεπρωμένο μου,
γιατί όλοι οι δικοί μου είναι χαρούμενοι και υγιείς χάρη σ' αυτό.
Είμαι ευγνώμων γι' αυτό το πιάτο,
γι' αυτό είναι καθοριστικό στη ζωή μου.
Να φάμε πριν μαλακώσουν.
Φαίνεται πεντανόστιμο.
Κριτές,
συμπληρώστε τη βαθμολογία σας για τη θεία Ομακάσε Νο1.
Αυτό το πιάτο το φτιάχνω κάθε μέρα.
Δεν το εφηύρα εγώ.
Το φτιάχνω εδώ και 20 χρόνια.
Αναρωτιέμαι πώς θα νιώσω με τη βαθμολογία.
Ώρα να ανακοινώσουμε το σκορ της θείας Ομακάσε Νο1.
Παρακαλώ, αποκαλύψτε…
ΠΡΟΣΩΡΙΝΗ 1η ΘΕΣΗ ΕΝΤΟΥΑΡΝΤ ΛΙ: 179 ΒΑΘΜΟΙ
…τη βαθμολογία.
Ο κριτής Πάικ Τζονγκ-γουόν έδωσε 90 βαθμούς.
Ο Αν Σουνγκ-τζε έδωσε 85 βαθμούς.
Η θεία Ομακάσε Νο1
πήρε συνολικά 175 βαθμούς.
Όσο κι αν προσπαθώ να το εξηγήσω, ο κόσμος δεν θα καταλάβαινε
αυτήν τη διακριτική αλλά πλούσια γεύση, αν δεν δοκίμαζε ο ίδιος αυτό το πιάτο.
Ελπίζω ο κόσμος να έχει την ευκαιρία
να γευτεί κορεατικά φαγητά σαν κι αυτό.
Ευχαριστούμε.
-Μπράβο. -Ευχαριστώ.
Είμαι χαρούμενη και περήφανη για όσα έχω καταφέρει ως τώρα.
Είμαι ευγνώμων και με τιμά η βαθμολογία.
Ο σεφ Έντουαρντ Λι
βρίσκεται στην πρώτη θέση με 179 βαθμούς.
Τι στο…
Η φωτογραφία του είναι τρομακτική.
Η μόνη μου σκέψη ήταν ότι έπρεπε να τα πάω καλά.
Θα τους δείξω ποιος είμαι.
Εξάλλου, μπορώ να κάνω ό,τι θέλω.
Θα το κάνω να με χαρακτηρίζει.
Το σημερινό μου πιάτο
είναι μια κρεμμυδόσουπα από παραμορφωμένα κρεμμύδια.
Είναι ένα πολύ απλό πιάτο, αλλά θέλει αρκετό χρόνο.
Καραμελώνω τα κρεμμύδια μέχρι να γίνουν σαν μαρμελάδα.
Μετά βάζω διάφορα είδη αλκοόλ και ζωμό,
τα σιγοβράζω,
τα βάζω όλα σε ένα πήλινο μπολ με λίγο τυρί
και τα βράζω έτσι.
Ναι.
Δεν αρέσω σε όλους.
Έχω τρομακτικά μάτια, τρομακτικό ύφος
και έχω πάντα ένα βλέμμα
γεμάτο περιφρόνηση.
Ο κόσμος πάντα με παρεξηγεί.
Έχω ακούσει πολλές φορές ότι μοιάζω με κακοποιό
ή ότι φαίνομαι αγενής,
κι αυτό πραγματικά με πληγώνει.
Ακόμα και στο εστιατόριό μου,
κάποιοι λένε ότι δεν θέλουν να περιγράψω το πιάτο μου,
κι αυτό είναι λίγο…
Αυτό με κάνει να αναρωτιέμαι για τον λόγο για τον οποίο ζω.
Όταν ανακοινώθηκε το σημερινό θέμα,
ότι θα ήταν το πιάτο της ζωής μας,
ήταν μια ευκαιρία να σας δείξω ποιος είμαι πραγματικά.
Γι' αυτήν την κρεμμυδόσουπα,
χρησιμοποίησα παραμορφωμένα κρεμμύδια,
επειδή είναι σαν εμένα
και τα παραμελούν, επειδή είναι άσχημα,
παρόλο που έχουν την ίδια γεύση και διατροφική αξία.
Με μια πρώτη ματιά,
μοιάζει καυτερό και χοντροκομμένο σαν αυτό το πήλινο σκεύος.
Αλλά όταν τρως μια μπουκιά…
Τελείωσε.
…σε ζεσταίνει και σε ηρεμεί.
Μακάρι όσοι με κρίνουν εξωτερικά να δοκίμαζαν αυτό το πιάτο,
για να δουν ότι δεν αστειεύομαι με τη μαγειρική
κι δεν είμαι αυτό που φαίνομαι.
Δεν έχει να κάνει
με την εμφάνισή σου.
Αυτά τα τρομακτικά μάτια και οι εκφράσεις διορθώνονται.
Κάνε αυτό, λοιπόν.
Προσπάθησα, αλλά δεν πέτυχε.
-Πάντα… -Η φωτογραφία είναι τρομακτική.
Αρκετά τρομακτική.
Ναι…
Συμφωνώ.
Μερικές φορές αγριεύομαι κι εγώ ο ίδιος.
Ξέρεις να χαμογελάς.
Έχεις ωραίο χαμόγελο.
-Προτιμώ να χαμογελάω. -Φαίνεσαι πιο μαλακός.
Τότε, συνέχισε να χαμογελάς.
Μπορείς να το δουλέψεις.
Είσαι πολύ ωραίος όταν εστιάζεις στη μαγειρική
και βάζεις τα δυνατά σου.
Με συγκίνησε πολύ
ο τρόπος που μαγείρεψες ως τώρα.
Ελπίζω να δεχτούν το πάθος που έβαλα στο πιάτο.
Τώρα, γράψτε τη βαθμολογία σας για τον Μανιακό Σεφ.
Ο σεφ Έντουαρντ Λι
είναι στην πρώτη θέση με 179 βαθμούς.
Για την πρώτη θέση απαιτούνται πάνω από 179 βαθμοί.
Αποκαλύψτε τη βαθμολογία του Μανιακού Σεφ.
Ας κερδίσω κάποιον που προπορεύεται.
Ο κριτής Πάικ Τζονγκ-γουόν έδωσε 88 βαθμούς.
Ο Αν Σουνγκ-τζε έδωσε 89 βαθμούς.
Ο Μανιακός Σεφ πήρε 177 βαθμούς συνολικά.
ΠΡΟΣΩΡΙΝΗ 3η ΘΕΣΗ ΜΑΝΙΑΚΟΣ ΣΕΦ: 177 ΒΑΘΜΟΙ
Κατά τη γνώμη μου, υπερέβαλες.
Η αίσθηση ήταν
σαν να πίνεις εκχύλισμα κρεμμυδιού.
-Κατάλαβα. -Μου άρεσε κάτι συγκεκριμένο.
Στην κρεμμυδόσουπα
υπήρχε μια διακριτική γεύση κρεμμυδιού.
Κι αυτό σε κάνει να θες να φας τη μία κουταλιά μετά την άλλη.
Αλλά όταν την έφαγα,
μου έμεινε μια αλμυρή αίσθηση
και το καραμελωμένο κρεμμύδι,
κι αυτό μπορεί να αποθαρρύνει κάποιον.
-Μπορεί να μη φάει κρεμμύδια για μέρες. -Κατάλαβα.
Γι' αυτό αφαίρεσα μερικούς βαθμούς.
Για μένα, προσωπικά,
ο ζωμός είχε κάπως έντονη γεύση.
Η ισορροπία με το κρεμμύδι βγήκε λίγο πιο δυνατή.
Πιστεύω ότι οι προθέσεις του σεφ
είναι πιο σημαντικές από τη γνώμη των πελατών,
και η ποιότητα της κρεμμυδόσουπας
ήταν πολύ καλή από αυτήν την άποψη,
γι' αυτό και σε βαθμολόγησα αναλόγως.
-Ευχαριστώ. -Μπράβο.
Απογοητεύτηκα που είμαι μόνο δύο μονάδες πίσω.
Ας έβαζαν κάτι παραπάνω.
Ο ΚΡΙΤΗΣ ΑΝ ΣΟΥΝΓΚ-ΤΖΕ ΔΕΝ ΕΧΕΙ ΒΑΘΜΟΛΟΓΗΣΕΙ ΠΑΝΩ ΑΠΟ 90
Είναι αδύνατον ένα πιάτο να πάρει 100 βαθμούς.
Αν ένα πιάτο είναι υψηλής ποιότητας
και νόστιμο, η υψηλότερη βαθμολογία είναι γύρω στους 90 βαθμούς.
Ο σεφ Έντουαρντ Λι
βρίσκεται στην πρώτη θέση με 179 βαθμούς.
Νάπολι Μάτφια, πήγαινε στο τραπέζι των κριτών.
Έχει πάρει φωτιά.
-Αυτό δεν είναι φωτιά; -Αυτό; Ναι.
Το πιάτο μου σήμερα
είναι ζυμαρικά γκεγκούκτζι.
Βασικά,
αυτό το πιάτο περιέχει την ιστορία μου και της προγιαγιάς μου.
Οι γονείς μου δούλευαν και οι δύο,
οπότε η προγιαγιά μου με φρόντιζε όταν ήμουν μικρός
και θυμάμαι πολύ καλά το γκεγκούκτζι της.
Μια παραδοσιακή σούπα του Τσουνγτσονγκνάμ-ντο.
Πολύ απλά, βράζεις
τα απομεινάρια από μαριναρισμένα καβούρια, λάχανο, πάστα σόγιας και σάλτσα σόγιας.
Είναι ένα πιάτο που απολαμβάνω, γι' αυτό επέλεξα να το φτιάξω.
Φτιάχνω τη σούπα γκεγκούκτζι ως βάση
και πλάθω τα ζυμαρικά σαν τις καραμέλες
που λάτρευε η προγιαγιά μου.
Θυμάμαι, επίσης, ότι μου έδινε χαρτζιλίκι
από ένα πολύ παλιό πορτοφολάκι,
οπότε ψιλοκόβω λίγα γκάμτε, φύκια και γαρίδες,
για να φτιάξω ντάμπλινγκ λάχανου σε σχήμα πουγκιού.
Τηγανίζω και μερικά μικρά καβούρια
εμπνευσμένος από τα σνακ που έφτιαχνε.
Από τι είναι ο ζωμός;
Από γκεγκούκτζι.
Ως σεφ ιταλικής γκουρμέ κουζίνας,
ήθελα να δώσω μια ανάλογη πινελιά,
γι' αυτό βάζω τον ζωμό στην εσπρεσιέρα,
για να ζεσταθεί και να τον προσθέσω.
Το πιο σημαντικό κομμάτι του γκεγκούκτζι
είναι η έντονη μυρωδιά του.
Οπότε σκέφτηκα πώς να το παρουσιάσω εδώ
και αποφάσισα να το πασπαλίσω με μια ιταλική σάλτσα αντσούγιας.
Αυτό το πιάτο είναι η δική μου εκδοχή των αναμνήσεών μου από την προγιαγιά μου.
ΖΥΜΑΡΙΚΑ ΓΚΕΓΚΟΥΚΤΖΙ ΤΗΣ ΠΡΟΓΙΑΓΙΑΣ
Μεγάλωσες στη Σοσάν ή στην Τεάν;
Ναι.
Πρώτα, το γκεγκούκτζι.
Κι ο κύριος Πάικ είναι απ' το Τσουνγτσονγκνάμ-ντο,
οπότε ένιωθα μεγάλη πίεση.
Το γκεγκούκτζι είναι πολύ δύσκολο πιάτο.
Όσοι δοκιμάζουν να το φτιάξουν συχνά απογοητεύονται,
γιατί έχει πολύ διακριτική και απερίγραπτη γεύση.
Έτσι, εξεπλάγην όταν είδα ότι αποφάσισε να το δοκιμάσει.
Οι κριτές το απολάμβαναν.
Έτρωγαν και ξανάτρωγαν
και το απολάμβαναν.
Ξέρεις,
λίγοι γνωρίζουν τι είναι το γκεγκούκτζι.
Είναι αξιοθαύμαστο το γεγονός ότι τόλμησες να ενσωματώσεις
την ανάμνηση της προγιαγιάς σου σε ένα πιάτο ζυμαρικών.
Γιαγιά και μαγειρική. Η καλύτερη συνταγή.
Σωστά.
Χρησιμοποίησες, όντως, γκεγκούκτζι;
Ή ενίσχυσες τη γεύση με τα θαλασσινά;
Προσπάθησα να το φτιάξω από μνήμης χωρίς να χρησιμοποιήσω πολλά υλικά.
Εφόσον είναι πιάτο της Τεάν και της Σοσάν,
το πιο σημαντικό για μένα ήταν
να χρησιμοποιήσω τοπικά υλικά από αυτές τις περιοχές.
Αν το βομβάρδιζε με ακριβά υλικά
για να το κάνει πιο εκλεπτυσμένο,
μπορεί να το κατέστρεφε.
Αλλά αποφάσισε να μην το κάνει,
οπότε είχε συγκεκριμένες προθέσεις κι έφτιαξε το πιο εκλεπτυσμένο πιάτο.
Η δοκιμή ολοκληρώθηκε.
Ο σεφ Έντουαρντ Λι
βρίσκεται στην πρώτη θέση με 179 βαθμούς.
Αποκαλύψτε τη βαθμολογία του Νάπολι Μάτφια.
Ήξερα ότι είχα πιθανότητες να βγω πρώτος.
Έμαθα να μην περιμένω τίποτα.
Μπαίνω μέσα και ό,τι γίνει έγινε.
Τι βαθμό θα έβαλαν;
Αποκαλύψτε τη βαθμολογία του Νάπολι Μάτφια.
Ο κριτής Πάικ Τζονγκ-γουόν έδωσε 92 βαθμούς.
Ο κριτής Αν Σουνγκ-τζε έδωσε 90 βαθμούς.
Ο Νάπολι Μάτφια έλαβε συνολικά 182 βαθμούς.
Ο Νάπολι Μάτφια ανεβαίνει στην πρώτη θέση.
1η ΘΕΣΗ: ΜΑTΦΙΑ, 182 ΒΑΘΜΟΙ 2η ΘΕΣΗ: ΛΙ, 179 ΒΑΘΜΟΙ
Πιστεύω ότι ακόμα και στα καλύτερα πιάτα
υπάρχει πάντα περιθώριο βελτίωσης,
γι' αυτό δεν δίνω πάνω από 90 βαθμούς ούτε καν στα δικά μου πιάτα.
Από άποψη γεύσεων,
ήταν απλά πεντανόστιμο.
Εξέπεμπε μια αυτοσυγκράτηση και αφοσίωση στα υλικά,
γι' αυτό σου έδωσα αυτούς τους βαθμούς.
Μπορεί να είναι νέος, αλλά ξέρει από εκλεπτυσμένο φαγητό.
Ένιωσα την προσπάθειά του
να αποτυπώσει τη ζεστασιά της προγιαγιάς του.
Του έδωσα 90 βαθμούς, ήταν σαν 100 για μένα.
Δεν θυμάμαι κανέναν να πήρε πάνω από 90 και από τους δύο κριτές,
οπότε, ήταν δύσκολο να πιστέψω ότι πήρα τέτοιους βαθμούς.
Θα συνέβαινε αργά ή γρήγορα. Κάποιος θα ξεπερνούσε τη βαθμολογία μου.
Θα δούμε αν θα παραμείνει πρώτος,
γιατί οι επόμενοι σεφ είναι πολύ δυνατοί,
οπότε ίσως κάποιος τον περάσει.
Νομίζω ότι θα χάσει από τον Τριπλό Αστέρι.
Τριπλό Αστέρι, πήγαινε στο τραπέζι των κριτών.
Πάμε, φίλε μου.
Ωραίο φαίνεται.
Το πιάτο που έφτιαξα σήμερα
με βοήθησε στις δύσκολες στιγμές.
Αυτήν τη στιγμή είμαι επαγγελματίας σεφ,
αλλά όταν δεν ήξερα τι καριέρα να ακολουθήσω,
είδα ένα ντοκιμαντέρ με τον σεφ Κόρι Λι
και μια μέρα αποφάσισα να πάω να δουλέψω εκεί.
Τι κάνει τώρα;
Διευθύνει το Benu.
ΚΟΡΙ ΛΙ
Είναι πασίγνωστος στην Αμερική.
-Ο Κόρι Λι; -Ναι.
Είναι ο πρώτος Κορεάτης με τρία αστέρια Michelin.
Έτσι, πήγα στην Αμερική
και μου δόθηκε η ευκαιρία να δουλέψω γι' αυτόν.
Μετά, κοιμόμουν ελάχιστα
και μελετούσα σκληρά για να επιβιώσω,
όπως βλέπετε από τις σημειώσεις μου.
Μερικές φορές, όταν ήμουν εξαντλημένος,
πήγαινα στην Αποβάθρα 39
και έτρωγα ζεστή σούπα με μύδια για να νιώσω καλύτερα.
Ήταν ένα πιάτο που με παρηγορούσε όσο ήμουν σε μια ξένη χώρα.
Σήμερα έφτιαξα μια σούπα με αχιβάδες,
την οποία δημιούργησα με μοναδικό τρόπο, με βάση όσα έχω μάθει ως τώρα.
Είναι σούπα με αχιβάδες και κρέμα.
Φτιάχνω έναν ζωμό με αχιβάδες.
Μετά προσθέτω κρεμμύδια, σέλερι και κρέμα γάλακτος,
τα βράζω μέχρι να πήξουν και στο τέλος προσθέτω χαβιάρι
για να γίνουν μια σάλτσα.
Φυσικά, χρειάζεται πρωτεΐνη στη σάλτσα,
οπότε τηγανίζω ελαφρώς λίγο βακαλάο,
που στα κορεατικά λέγεται μέρο.
Είναι μια σούπα με αχιβάδες, ένα συνηθισμένο πιάτο στην Αμερική,
αλλά εγώ το επαναδημιούργησα ως γκουρμέ πιάτο.
Πέρα από τις γεύσεις, αναρωτιόμουν αν θα καταλάβαιναν τις λεπτομέρειες.
Είπε ότι μας έφερε ένα εκλεκτό πιάτο,
οπότε το έκρινα με βάση τα πρότυπα υψηλής μαγειρικής.
Είναι τετράγωνο ενός ή τριών χιλιοστών;
Πώς έκοψες το καρότο;
Πώς έκοψες το σέλινο;
Ήταν όλα κομμένα ακριβώς όπως είπε.
Είχαν το ίδιο μέγεθος με το χαβιάρι.
Αυτή ήταν η πρόθεσή του.
Όταν αποφάσισε να φτιάξει μια αναβαθμισμένη σούπα με αχιβάδες,
χρησιμοποίησε όλες τις τεχνικές που είχε μάθει.
Ναι, ήταν πεντανόστιμη.
Αυτό το πιάτο έχει μια ιστορία,
που είναι οι αναμνήσεις σου από τις αχιβάδες.
Αλλά πρόσθεσες το κυδώνι, που τώρα είναι η εποχή του,
και δημιούργησες αυτό το πιάτο.
Νομίζω ότι ήταν τέλεια ιδέα.
Ευχαριστώ.
Ο Νάπολι Μάτφια
είναι στην πρώτη θέση με 182 βαθμούς.
Για την πρώτη θέση απαιτούνται πάνω από 182 βαθμοί.
-Αποκαλύψτε τη βαθμολογία του. -Έλα.
Είχα ενθουσιαστεί που θα ακουγόταν το αληθινό μου όνομα,
αν έφτανα στον τελικό.
Δεν ξέρω καν τι φαγητό φτιάχνει ο Τριπλό Αστέρι.
Ξέρω μόνο ότι έχει ταλέντο.
Αποκαλύψτε τη βαθμολογία του Τριπλού Αστεριού.
-Υψηλή βαθμολογία. -Ο κριτής Πάικ έδωσε 92 βαθμούς.
Ο Αν Σουνγκ-τζε έδωσε 87.
Ο Τριπλό Αστέρι πήρε συνολικά 179 βαθμούς.
ΜΑΤΦΙΑ, 182 ΒΑΘΜΟΙ ΛΙ, ΤΡΙΠΛΟ ΑΣΤΕΡΙ, 179 ΒΑΘΜΟΙ
Χρησιμοποίησες ό,τι έχεις μάθει πολύ καλά
για να φανεί το προσωπικό σου στιλ σ' αυτό το πιάτο.
Οι γεύσεις και η ισορροπία ήταν άψογες.
Αλλά όσον αφορά το ψάρι,
νόμιζα ότι μπορούσες και χωρίς αυτό.
Θα μπορούσες να σκεφτείς λίγο καλύτερα το μήνυμα που ήθελες να μεταφέρεις.
-Κατάλαβα. Ευχαριστώ. -Ευχαριστούμε.
Μπράβο.
Μόνο 179 βαθμούς.
Δεν τον νίκησα.
Για να είμαι ειλικρινής, δεν μπορούσα να δεχτώ τη βαθμολογία,
εν μέρει επειδή ήμουν πολύ σίγουρος για το πιάτο μου.
Φυσικά, χάρηκα.
Αλλά ήταν νωρίς για να το γιορτάσω,
γιατί όταν άρχισα να μαγειρεύω στα 20 μου,
το πρώτο που αγόρασα ήταν το βιβλίο του σεφ Τσόι Χιουν-σοκ.
Είμαι θαυμαστής του.
Και έπρεπε να είναι από τους τελευταίους.
Επιτέλους, ο τελευταίος.
Σεφ Τσόι Χιουν-σοκ, πήγαινε στο τραπέζι των κριτών.
Ήταν 23 Μαρτίου 1995.
Δεν θα ξεχάσω ποτέ τη μέρα που ξεκίνησα να μαγειρεύω.
Το πρώτο μαγαζί όπου δούλεψα ήταν ένα παραδοσιακό ιταλικό, το La Cucina,
απέναντι από το ξενοδοχείο Hyatt, στο Νάμσαν.
Πάντα είχε πάρα πολύ κόσμο
και όλοι μιλούσαν ιταλικά όταν σέρβιραν τους πελάτες.
Δεν είχα πολλά να κάνω τότε,
οπότε καθόμουν στη γωνίτσα μου,
ώσπου μια μέρα ένας ανώτερος σεφ μού είπε
"Καινούριε, μπες στο ψυγείο".
Νόμιζα ότι θα με έβαζε κάτι να κάνω και μπήκα τρέχοντας.
Αλλά αυτό που είδα πάνω σε μια κούτα με γάλατα
ήταν ένα πιάτο με ζυμαρικά βόνγκολε που ήταν ακόμα ζεστό.
Ήταν παράδοση στο La Cucina να ενθαρρύνουν τους νέους.
Τα καταβρόχθισα όλα επί τόπου
κι ήταν πεντανόστιμα.
Τότε αποφάσισα
ότι αν συνέχιζα να μαγειρεύω,
θα γινόμουν αυτός που φτιάχνει τα καλύτερα βόνγκολε.
Αργότερα, ήμουν αυτός που έκανε τα καλύτερα βόνγκολε
σε όλο το La Cucina.
Αναβάθμισα τη συνταγή επτά ή οκτώ φορές.
Αυτή είναι η πιο πρόσφατη αναβαθμισμένη εκδοχή.
Αυτά τα κωνικά ζυμαρικά τα εμπνεύστηκα από το σουτζέμπι.
Μ' αρέσουν τα χειροποίητα νουντλς,
γιατί η μία πλευρά μπορεί να είναι λεπτή και η άλλη παχιά.
Ένα πολύ ταπεινό πιάτο, κι όμως έχει πολλές υφές.
Ήθελα να δοκιμάσω νέα και διαφορετικά πράγματα.
Αυτό το πιάτο έχει την ίδια γεύση όταν έχει λάδι,
οπότε ήθελα να δοκιμάσω κάτι νέο.
Ήθελα να του δώσω μια κρεμώδη γεύση, κι έτσι έβαλα βούτυρο.
Πιστεύω ότι τα ζυμαρικά βόνγκολε
είναι ό,τι καλύτερο μπορώ να φτιάξω.
Είναι η πρώτη σπεσιαλιτέ μου.
Δεν πρόσθεσα αλάτι, πιπέρι ή άλλα καρυκεύματα.
Μόνο σκόρδο, ελαιόλαδο και ζωμό από αχιβάδες.
-Ο ζωμός είναι αλμυρός; -Δεν έβαλα καθόλου αλατοπίπερο.
Κανείς δεν σου μοιάζει ούτε στο ελάχιστο
στο πόσο αποφασισμένος είσαι να δοκιμάσεις κάτι νέο.
Ακόμα κι εγώ αναρωτιέμαι
τι νέα πράγματα δοκίμασες ενώ μαγείρευες.
Ευχαριστώ για το πιάτο.
Αυτά τα υπέροχα βόνγκολε
με έκαναν να ξεχάσω ό,τι έχω φάει ως τώρα.
Στην πρώτη θέση με το μεγαλύτερο σκορ
είναι ο Νάπολι Μάτφια με 182 βαθμούς.
Για την πρώτη θέση απαιτούνται πάνω από 182 βαθμοί.
Ο πρώτος σεφ που περνάει στον τελικό θα καθοριστεί
από τη βαθμολογία του τελευταίου σεφ, του Τσόι Χιουν-σοκ.
Αποκαλύψτε τη βαθμολογία των κριτών.
Νομίζω ότι θα μπορούσα να βγω πρώτος.
Θέλω απεγνωσμένα να κερδίσω,
οπότε θα κερδίσω.
Αποκαλύψτε τη βαθμολογία των κριτών.
ΑΝ ΕΧΕΙ ΠΑΝΩ ΑΠΟ 182 ΠΟΝΤΟΥΣ ΠΕΡΝΑΕΙ ΣΤΟΝ ΤΕΛΙΚΟ
Τι βαθμούς έβαλαν;
Συνολικά, ο σεφ Τσόι Χιουν-σοκ έλαβε…
93 βαθμούς από τον Πάικ
και 88 βαθμούς από τον Αν,
σύνολο 181 βαθμοί.
Μπράβο.
Συγχαρητήρια.
ΤΕΛΙΚΗ ΚΑΤΑΤΑΞΗ 1η ΘΕΣΗ: ΝΑΠΟΛΙ ΜΑΤΦΙΑ, 182 ΒΑΘΜΟΙ
Είναι τρελό.
Έφτιαξες ζυμαρικά βόνγκολε τόσο απλά και κλασικά,
και μου άρεσαν πολύ.
Αλλά προσωπικά θεωρώ
ότι θα μπορούσες να βάλεις λιγότερο βούτυρο.
Πιστεύω ότι ίσως είναι κάπως λιπαρό για τους πελάτες,
και σε αυτό βασίστηκε η βαθμολογία μου.
Ευχαριστώ.
Έχουμε άλλα γούστα.
Θεωρώ ότι ήταν η σωστή ποσότητα λαδιού.
Αλλά για να είμαι ειλικρινής,
έκανα ένα λάθος.
Ένα ασυγχώρητο λάθος.
Αργότερα ξανακοίταξα τη συνταγή και συνειδητοποίησα
ότι ξέχασα να βάλω σκόρδο.
Βόνγκολε χωρίς σκόρδο,
είναι σαν τοκμπόκι χωρίς τσίλι.
ΒΑΖΕΙ ΤΟ ΣΚΟΡΔΟ ΔΙΠΛΑ ΣΤΗΝ ΕΣΤΙΑ
ΣΚΟΡΔΟ
ΔΕΝ ΤΟ ΑΓΓΙΖΕΙ ΟΥΤΕ ΜΙΑ ΦΟΡΑ
Τελείωσα.
ΚΑΙ ΑΠΛΑ ΤΟ ΒΑΖΕΙ ΣΤΗΝ ΑΚΡΗ
Έχω φτιάξει βόνγκολε τόσες φορές τα τελευταία 29 χρόνια
και ποτέ δεν ξέχασα το σκόρδο.
Γιατί συνέβη σήμερα;
Ήμουν σίγουρος ότι ο σεφ Αν κι εγώ είχαμε διαφορετικά γούστα
και ότι είχα δίκιο,
αλλά είχα άδικο και εκείνος δίκιο.
Είμαι ηλίθιος που ξέχασα το σκόρδο.
Ξέχασε το σκόρδο;
Γι' αυτό ένιωσα
ότι κάτι του έλειπε.
Κι έτσι, στην πρώτη θέση για τη μάχη του Πιάτου της Ζωής σας είναι
ο Νάπολι Μάτφια.
-Συγχαρητήρια! -Ευχαριστώ.
Θα είσαι ενθουσιασμένος.
Ο ΝΑΠΟΛΙ ΜΑΤΦΙΑ ΠΕΡΝΑΕΙ ΣΤΟΝ ΤΕΛΙΚΟ
Φοβερό.
Θεωρώ τον εαυτό μου έναν από τους καλύτερους σεφ στην Κορέα,
οπότε, χαίρομαι που έδειξα όλα όσα έχω σ' αυτήν την αποστολή.
Στον τελικό υπάρχει μόνο η πρώτη και η δεύτερη θέση.
Θέλω να βγω πρώτος.
Θέλω να βγω νικητής.
Τώρα, μένει μόνο μία θέση
στο τραπέζι των επιζώντων.
Θα αφήσω το στίγμα μου ως φιναλίστ.
Είναι η ειδικότητά μου.
Πρέπει να το κάνω χωρίς λάθη.
Με επέλεξαν ανάμεσα σε 100 σεφ.
Ξέρω ότι μπορώ εύκολα να κερδίσω.
Θα φτάσω στον τελικό και όλοι θα μάθουν το όνομά μου.
Δεν θα κοπώ, έτσι;
Ξέρω ότι μπορώ να τα πάω καλά.
Θέλω να φτάσω στην πρώτη θέση.
Πρέπει και θα το κάνω αναπόφευκτα.
Ποιος είναι ο καλύτερος σεφ;
Αυτό θέλω να μάθω και θέλω να το αποδείξω.
Δεν ξέρω ποιος θα έρθει να με βρει, αλλά θα τον συντρίψω.
Ατελείωτη κόλαση μαγειρικής.
Δεν μου άρεσε αυτό που άκουγα.
Θα γίνει κόλαση.
-Θα μαγειρέψετε με ένα υλικό. -Τι είναι αυτό;
Είναι ****.
-Πάμε! -Αυτό θα με πεθάνει.
Είναι εξουθενωτικό.
Αρχίζω να τρελαίνομαι.
Ο σεφ που θα πάρει τα 300 εκατομμύρια γουόν είναι…
Υποτιτλισμός: Βερονίκη Κουλιούφα